ครม.เตรียมพิจารณาขยายโครงการชิมช้อปใช้ เฟส 2 คาดหลังอนุมัติดำเนินการได้ทันที
รัฐมนตรีว่าการกระทรวงการคลัง เปิดเผย ครม.เตรียมพิจารณาขยายโครงการชิมช้อปใช้ เฟส 2 คาดหลังอนุมัติดำเนินการได้ทันที  นายอุตตม สาวนายน รัฐมนตรีว่าการกระทรวงการคลัง เปิดเผยว่า การประชุมคณะรัฐมนตรีในวันนี้จะมีการพิจารณาโครงการ ชิมช้อปใช้" ระยะที่ 2 หรือเฟส 2 รวมถึงมาตรการดูแลภาคอสังหาริมทรัพย์ ซึ่งจะเป็นมาตรการการดูแลภาคเศรษฐกิจของไทย เนื่องจากสถานการณ์เศรษฐกิจภายนอกประเทศไม่ดี จึงอาจจะส่งผลกระทบต่อเศรษฐกิจของไทยได้ ดังนั้น จึงต้องมีมาตรการเพื่อดูแลตัวเอง ทั้งนี้ หาก ครม.เห็นชอบในโครงการ "ชิมช้อปใช้" เฟส 2 ก็จะสามารถดำเนินการต่อได้ทันที ซึ่งในเฟส 2 จะแตกต่างจากเฟสแรกและในช่วงบ่ายภายหลังการประชุมคณะรัฐมนตรี จะมีการแถลงรายละเอียดการดำเนินโครงการทั้ง 2 มาตราส่วนกรณีที่พบร้านค้ารับ QR Code ชิมช้อปใช้ เพื่อหักหัวคิวนั้น ทางรัฐบาลก็ได้มีการดำเนินการเอาผิดร้านค้าดังกล่าวแล้ว ซึ่งเป็นเพียงเล็กน้อยในช่วงต้นของโครงการ โดยขณะนี้ทราบว่า ไม่มีกรณีนี้เกิดขึ้นแล้ว พร้อมกับเตือนไปยังทุกร้านค้าว่าการกระทำดังกล่าวไม่ตรงกับเจตนารมณ์ของรัฐบาล และเรื่องใดที่ผิดต่อกฎหมายก็จะมีคณะติดตามประเมินผลการดำเนินโครงการทำหน้าที่ทางคดี